มัลแวร์เรียกค่าไถ่ระบาด! แนะนำรีบ Update Windows - FINNOMENA
MalwareHunter ออกมาแจ้งเตือนถึง WCry หรือ Wana Decrypt0r เวอร์ชันใหม่ ที่กำลังแพร่ระบาดหนักอยู่ในขณะนี้ แนะนำ Update Windows
15 พ.ค. 2560

MalwareHunter ออกมาแจ้งเตือนถึง WCry หรือ Wana Decrypt0r เวอร์ชันใหม่ ที่กำลังแพร่ระบาดหนักอยู่ในขณะนี้ แนะนำ Update Windows
โดยมัลแวร์ตัวนี้จะทำการเจาะระบบของ Windows เข้าไปล็อกไฟล์ต่างๆ หากอยากปลดล็อกต้องจ่าย $300 เป็นสกุล Bitcoin ก่อนหน้านี้ NHS หน่วยงานด้านสาธารณสุขของสหราชอาณาจักรก็ได้ออกมารายงานว่า มีคลีนิคและโรงพยาบาลรวม 25 แห่งทั่วราชอาณาจักรตกเป็นเหยื่อแล้ว
WCry Ransomware เป็นมัลแวร์เรียกค่าไถ่ตัวใหม่ที่เพิ่งถูกค้นพบเมื่อวันที่ 10 กุมภาพันธ์โดยนักวิจัยจาก Malwarebytes และเริ่มแคมเปญโจมตีไปยังทั่วโลกเมื่อประมาณวันที่ 25 มีนาคมที่ผ่านมา
จนถึงตอนนี้ยังไม่ทราบว่าแฮ็คเกอร์เป็นใคร แต่เห็นได้ชัดว่ามีการลงทุนสูงมาก เพราะเพียงแค่ไม่กี่ชั่วโมงหลังเริ่มแพร่ระบาด ก็มีองค์กรขนาดใหญ่ตกเป็นเหยื่อแล้วทั่วโลกกว่า 57,000 ราย
ล่าสุดประเทศไทยตกเป็นเหยื่อของ Wana Decrypt0r 2.0 แล้วเช่นกัน โดยมีคนไปโพสต์ขอความช่วยเหลือใน Facebook ของ Thaiadmin.com อย่างไรก็ตาม จนถึงตอนนี้สามารถปลดล็อก Wana Decrypt0r เวอร์ชัน 1.0 เท่านั้น ยังไม่สามารถปลดล็อกเวอร์ชั่นล่าสุดได้ ยังไง
ทั้งนี้ แนะนำให้ผู้ใช้อัปเดตแพทช์ล่าสุดของ Windows เพื่ออุดช่องโหว่กันไว้ เพื่อลดความเสี่ยงได้
ที่มา : https://www.techtalkthai.com/wana-decrypt0r-2-0-outbreak/
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: